Cuneiform Tablet ICK 1 55
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma i-dí-sú-en₆ a-na šu-a-nim qí-bi₄-ma a-na 1 ma-na 13 GÍN KÙ.BABBAR mu-nu-a-tí-šu ši-im sà-áp-tí-ni šu-{d}EN.LÍL ša ìš-qú-lu 40 ma-na URUDU SIG₅ ù 20 ma-na ḫu-sa-e ub-lu-šu-um ù a-ma-kam ma-la ta-le-e-ú iš-tí-šu na-am-ge₅-er-ma ù šu-up-ra-ma i-na iš-té-en a-li-ki-im i-na u₄-mì-im ša ta-ša-pá-ra-ni ší-tí KÙ.BABBAR-pí-šu lu-šé-bi-la-šum la i-tù-ar-ma la i-ša-pá-ra-am a-ša-me-ma a-mu-tum ša iš-tù 1 GÍN ù 2 GÍN ù 3 GÍN iš-tí-šu i-ba-ší šu-ma a-mu-tum za-ku-at-ma i-ma-ḫa-aṣ a-ḫi a-ta a-mu-tám li-qé-a-ší ga-mì-lam i-na ṣé-ri-a šu-ku-ma ší-im a-mu-tim ma-ṭí-ma i-na u₄-mì-im ša ta-ša-pá-ra-ni <big_gap> lu-šé-bi₄-lam šu-ma a-mu-tum lá SIG₅-at-ma šu-ma lá za-ku-at lá ta-da-ší